མ་མཐའ་ཡང་དུག་གི་ས་བོན་བཏབས་ན་དུག་མ་གཏོགས་སྐྱེ་ཡ་མེད་པར་ལྟར་མ་འོངས་པར་འགལ་ཟླ་འདིའི་རིགས་གནད་དོན་གཞན་དག་དང་འགྲོགས་ནས་གྲངས་ཀ་ཇེ་མང་དང་།མངོན་གསལ་ཇེ་དོད།གཞི་རྒྱ་ཇེ་ཆེ།རྩོད་རྙོག་ཇེ་ཟབ་ཏུ་འགྲོ་ཉེན་ཆེ་ཞིང་།ཉིན་ཞིག་གོང་ས་མཆོག་ཞལ་མ་བཞུགས་པའི་དུས་སྐབས་ངན་པ་ཞིག་ཤར་ཚེ།དེ་སྔར་རྒྱ་དཔོན་ཀྲུའུ་ཝེན་ཆོན་གྱིས་རྩོམ་ཡིག་ཅིག་གི་ནང་དུ་ཏྭ་ལའི་ཤོག་ཁག་མཐའ་མར་ཕམ་ཁ་དང་སྐྱོ་གདུང་ངང་མཇུག་བསྡུ་རྒྱུ་ལས་ལྷག་མེད་ཅེས་ཧམ་བཤད་བྱས་མྱོང་པ་ལྟར།དོན་དངོས་སུ་ཡང་འདི་འདྲ་གཏན་ནས་ཆགས་མི་སྲིད་པ་ཞིག་མ་རེད།ཁྲིམས་དང་སྒྲིག་གཞི་ལ་ཡིད་ཆེས་དང་བརྩི་བཀུར་མེད་པའི་རྣམ་པ་ཞིག་འདི་ནས་མངོན་ཡོང་གི་ཡོད་དུས།གོང་ས་མཆོག་ལྟ་བུ་ཐམས་ཅད་གོང་བུ་གཅིག་ཏུ་སྒྲིལ་ཐུབ་མཁན་ཞིག་མེད་པ་ཡིན་ན།ཁྲིམས་དང་སྒྲིག་འཛུགས་ཐོག་ནས་ནུས་པ་ཐོན་ཐུབ་མེད་པ་ད་ཐེངས་ཀྱི་བྱ་སྤྱོད་འདི་ནས་གསལ་པོ་ཆགས་སོང་སྙམ།།